Mme gone go ile ga ntsaya lobaka pele ke dira tshwetso eo. Ka sekai, go ne go fetile dingwagangwaga ke ntse ke betšha lothari. Ke ne ke na le dinomoro tse ke neng ke di betšha beke le beke. Le fa go ntse jalo, ke ile ka ithuta gore Baebele ya re Modimo ga a batle gore re obamele “modimo wa Masego” e bile ga a rate motho yo o pelotshetlha. (Isaia 65:11; Bakolosa 3:5) Ka jalo, ke ile ka tlogela go betšha. Fa ke sena go tlogela go betšha, dinomoro tsa me di ile tsa fenya! Batho ba ne ba nja ditshego ka gonne ke sa betšha mo bekeng eo e bile ba mpateletsa gore ke tshameke gape mme ke ile ka gana. Ga ke a ka ka betšha gape. 15 Poo e ne e le phologolo ya tlhwatlhwa e e kwa godimo go di gaisa tsotlhe e Moiseraele a neng a ka e ntshetsa Jehofa. Ka jalo, polelwana “dipowana tsa dipounama tsa rona” e ne e raya mafoko a a tswang pelong a a akanyeditsweng sentle a a neng a buiwa go baka Modimo wa boammaaruri. Jehofa o ne a ikutlwa jang ka ba ba neng ba ntsha ditlhabelo tse di ntseng jalo? O ne a re: “Ke tla ba rata ka go rata ga me.” (Hos. 14:4) Jehofa o ne a itshwarela ba ba neng ba mo ntshetsa ditlhabelo tse di ntseng jalo tsa pako, a ba amogela mme e nna tsala ya bone.